Z A P I S N I K

16. sjednice Vijeća Mjesnog odbora Petruševec, 
održane 26. kolovoza 2022., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Kristina Topolovec
5. Darko Mišić

Sjednici predsjedava Kristijan Rašić, predsjednik Vijeća.

Zapisnik vodi: Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora.


D N E V N I     R  E D

1. Utvrđivanje prioriteta za donošenje Plana komunalnih aktivnosti Gradske četvrti Peščenica-Žitnjak. 
1. Aktualna komunalna problematika.
1. Razno: izvješća, pitanja i  prijedlozi.


Ad 1.) Utvrđivanje prioriteta za donošenje Plana komunalnih aktivnosti Gradske četvrti Peščenica-Žitnjak.

Predsjednik Vijeća, Kristijan Rašić ukratko obrazlaže kriterije po kojima se trebaju voditi a to je da prioritet bude realizacija aktivnosti izrade projektne dokumentacije koja je uvrštena u PKA za 2022. godinu., da prioritet bude realizacija veće aktivnosti, odnosno projekt srednje veličine unutar Plana komunalnih aktivnosti za 2022., te da se predloži damo jedan prioritet.
Iznimno se može predložiti potpuno nova aktivnost ako je riječ o asfaltiranju prometnica jer za to ne treba projektna dokumentacija.
Izradom Plana komunalnih aktivnosti za 2023. na osnovi takvih vaših prioriteta dobit će se Plan sa 16 kapitalnih prioriteta za Gradsku četvrt Peščenica-Žitnjak te će se uložiti dodatni napori da se takvi prioriteti zaista i realiziraju u 2023. godini.

Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k
o prioritetu za Plan komunalnih aktivnosti za 2023.

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da u Plan komunalnih aktivnosti Gradske četvrti Peščenica-Žitnjak za 2023. godinu uvrsti sljedeći prioritet:
- uređivanje  i asfaltiranje kolnika - I. Petruševec III. odvojak, od raskrižja s IV. odvojkom do križanja s Radničkom  cestom  (uključujući dva odvojka - od kbr 21 - 27 i 37 - 43) 


Ad 2.) Aktualna komunalna problematika

Predsjednik Vijeća Kristijan Rašić ukazuje vijećnicima da je poslano puno zaključaka o komunalnoj problematici na području mjesnog odbora Petruševec, a da na puno njih nije odgovoreno. Vezano za to predlaže vijećnicima da ponovno šalju zaključke s požurnicom. 
Nakon kratke rasprave, vijećnice se jednoglasno slažu s prijedlogom predsjednika.

Ad 3.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. Također upoznaje vijećnike da je zaprimio zahtjev stranke za jednokratnim korištenjem prostora, ali s obzirom da je termin koji stranka traži već zauzet morao je odbiti zahtjev.
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.

Zapisnik sastavio:
______________
Kristijan Rašić


KLASA:024-08/22-003/1652
URBROJ:251-13-11-11-22-3
Zagreb, 26. kolovoza 2022.



Predsjednik
Vijeća Mjesnog odbora
Petruševec
_______________________
 Kristijan Rašić
